नई दिल्ली.
‘10 हफ्ते, 10 बजे, 10 मिनट, हर रविवार डेंगू (Dengue) पर वार’ अभियान का दूसरा सप्ताह कल यानी रविवार को है. दिल्ली के सीएम अरविंद केजरीवाल (Arvind Kejriwal) ने बीते 6 सितंबर को सुबह 10 बजे अपने आवास के अंदर जमा साफ पानी को बदल कर 10 हफ्ते तक चलने वाले इस अभियान की शुरूआत की थी. शनिवार को दिल्ली सरकार ने डेंगू हेल्पलाइन नंबर 01123300012 और व्हाट्सएप नंबर 8595920530 भी शुरू कर दी है. डेंगू की रोकथाम और इलाज के बारे में इस हेल्प लाइन नंबर पर कोई भी व्यक्ति जानकारी प्राप्त कर सकता है.
दिल्ली सरकार के अस्पतालों के डॉक्टरों ने 10 हफ्ते, 10 बजे, 10 मिनट डेंगू विरोधी अभियान के दूसरे सप्ताह में सरकार के साथ-साथ सीएम अरविंद केजरीवाल के प्रयासों की सराहना की है. डॉक्टरों ने डेंगू को रोकने के लिए 10 सप्ताह तक चलने वाले डेंगू जन जागरूकता अभियान में लोगों से आग्रह किया है कि वे अपने घरों या अपने आसपास स्थिर साफ पानी का निरीक्षण करें, जहां डेंगू फैलाने वाले मच्छरों का प्रजनन की संभावना है.
डेंगू को लेकर दिल्ली सरकार ने जारी किया हेल्पलाइन नंबर
पिछले साल डेंगू का दिल्ली में केवल 2036 मामले आए थे और डेंगू के कारण दो मौतें हुईं थी
इस साल दिल्ली सरकार ने लोगों को मदद देने के लिए एक विशेष हेल्पलाइन भी शुरू की है. यदि किसी को मदद की जरूरत है तो वो 011-22300012 और व्हाट्सएप पर 8595920530 पर कॉल कर सकते हैं. दिल्ली सरकार के 10 हफ्ते, 10 बज
00004000
, 10 मिनट के अभियान का संचालन करते हुए डॉक्टर लोगों को आश्वस्त कर रहे हैं कि वे डेंगू के मरीजों को हर संभव सबसे अच्छी देखभाल प्रदान करेंगे और डेंगू से बचाव के लिए कुछ महत्वपूर्ण उपाय साझा किए हैं.
पिछले सप्ताह महाअभियान की हुई थी शुरुआत
बता दें कि अरविंद केजरीवाल ने डेंगू के मच्छरों के प्रजनन को रोकने के लिए बीते छह सितंबर को अपने आवास पर इस अभियान की शुरुआत की थी. सोशल मीडिया पर सीएम अरविंद केजरीवाल ने ट्वीट किया था, ‘दिल्ली की जनता ने एक बार फिर डेंगू के खिलाफ जंग शुरू कर दिया है. 10 सप्ताह तक चलने वाले इस महाअभियान के पहले रविवार को मैंने अपने घर में जमा साफ पानी को बदल कर मच्छर जनित बीमारियों की संभावना को खत्म किया. अगले 10 हफ्तों के लिए, हर रविवार को सुबह 10 बजे, हमें सिर्फ 10 मिनट अपने घरों की जांच करनी है, ताकि हम अपने परिवारों को डेंगू से बचाने के साथ-साथ पूरी दिल्ली को डेंगू से बचा सकें. मुझे विश्वास है कि दिल्ली के लोग इस बार भी डेंगू को हराएंगे.’
पिछले साल भी हुई थी यह महाअभियान
2015 डेंगू के 15867 मामले आए थे और करीब 60 लोगों की मौत हुई थी.
10 हफ्ते, 10 बजे, 10 मिनट का डेंगू विरोधी अभियान पिछले साल सितंबर महीने में शुरू की गई थी. पिछले साल डेंगू का दिल्ली में केवल 2036 मामले आए थे और डेंगू के कारण दो मौतें हुईं थी, जबकि, 2015 डेंगू के 15867 मामले आए थे और करीब 60 लोगों की मौत हुई थी. पिछले साल इस दौरान पूर्व क्रिकेटर कपिलदेव जैसे कई मशहूर हस्तियों, दिल्ली के कैबिनेट मंत्रियों, विधायकों और अधिकारियों ने हर रविवार को सुबह 10 बजे, 10 मिनट के लिए अपने घरों की जांच कर जमा पानी की साफ-सफाई करके इस अभियान को अपना समर्थन दिया था.
ये भी पढ़ें: इस राज्य में शुरू हुई स्मार्ट राशन कार्ड योजना, 1.41 करोड़ लाभार्थियों को ऐसे मिलेगा लाभ
ऐसे बरते सावधानियां
डेंगू की रोकथाम को लेकर सभी सावधानियों की एक सूची उपलब्ध कराने के साथ ही दिल्ली सरकार सभी दिल्लीवासियों को यह सलाह दे रही है कि वे स्वयं बुखार, जोड़ों के दर्द, सिरदर्द और चकत्ते जैसे लक्षणों पर नजर रखें और उसकी जांच कराएं. दिल्ली सरकार के सभी सरकारी अस्पतालों में डेंगू की जांच और उपचार की सुविधाएं मुफ्त उपलब्ध है. डेंगू के लिए कुछ निवारक उपाय जैसे, अपने घर, आस-पास और फूलदान में स्थिर पानी को जांच कर उसे निकालना व बदलना, कूलर में जमा पानी को बदलना या जमा पानी में तेल या पेट्रोल की कुछ बूंदे डालना और पानी की टंकी को हमेशा ढक्कन से ढंकना शामिल है.undefined
ब्रेकिंग न्यूज़ हिंदी में सबसे पहले पढ़ें News18 हिंदी | आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी |
Tags: Chief Minister Arvind Kejriwal, Chikungunya, Delhi news updates, Dengue, Health Facilities
FIRST PUBLISHED : September 12, 2020, 21:23 IST
awa_Deva hin_Deva hin_Deva hin_Deva hin_Deva hin_Deva unk hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva eng_Latn eng_Latn